Saulius Mikoliūnas

Saulius Mikoliūnas (g. 1984 m. gegužės 2 d. Vilniuje) – buvęs Lietuvos nacionalinės futbolo rinktinės ir FK Žalgiris klubo saugas.

Karjera 
Karjerą pradėjo Vilniaus „Šviesoje“. Vėliau rungtyniavo FBK Kaunas. 

2005 m. sausio pabaigoje persikėlė į Škotiją ir pasirašė sutartį iki sezono pabaigos su Heart of Midlothian klubu.

Pasibaigus 2008–2009 m. Škotijos futbolo lygos sezonui, žaidėjo nuomos sutartis nebuvo pratęsta. 

S. Mikoliūnas persikėlė į Kijevo „Arsenal“ klubą, su kuriuo pasirašė trejų metų kontraktą. 

Kijevo „Arsenal“ komandai susidūrus su finansiniais sunkumais persikėlė į kitą Ukrainos klubą PFK Sevastopolʹ.

FK Žalgiris 
2015 m. gruodžio pabaigoje sugrįžo į Lietuvą ir pasirašė sutartį su Vilniaus „Žalgiriu“. 2020 m. išrinktas komandos kapitonu.

2021 m. buvo vyriausias (37 m.) A lygos žaidėjas. Nepaisant amžiaus jam užteko energijos rungtyniauti aukščiausioje lygoje. 2021 m. birželio 19 d. rungtynėse prieš Džiugas pelnė antrą rungtynių įvartį, o Vilniaus „Žalgirio“ ekipa iškovojo pergalę rezultatu 3:0.

2021/22 m. čempionų lygos atrankoje susitiko su Linfield FC. 2021 m. liepos 6 d. Vilniuje lietuviai palaužė varžovus rezultatu 3:1. Atsakomosios rungtynės įvyko 2021 m. liepos 13 d. Šiaurės Airijoje. Jose žalgiriečiai nugalėjo rezultatu 2:1. Galutinis dviejų rungtynių rezultatas buvo 5:2 FK Žalgiris naudai ir Lietuvos klubas pateko į antrą etapą. Antrose rungtynėse 17 minutę S.Mikoliūnas šūviu iš toli pelnė pirmąjį rungtynių įvartį.

2021 m. rugpjūčio 29 d. rungtynėse prieš DFK Dainava pasižymėjo pelnydamas įvartį ir išlygino rezultatą (1:1), o nugalėjo žalgiriečiai rezultatu 4:2.

2023 m. sausio 21 d. tapo žinoma, kad pratęsta sutartis su Žalgirio klubu.

Statistika 
 A lygos statistika
PASTABA. Soccerway duomenimis 2016 m. sužaidė 27 rungtynes, o pagal alyga.lt 26.

Spalvų reikšmės:
  Ekipa žaidė A lygoje;

Pasiekimai

Komandiniai pasiekimai 
 A lygos čempionas: 2004, 2016, 2020, 2021, 2022 m.
 A lygos sidabro laimėtojas: 2017, 2018, 2019 m.
 LFF taurės laimėtojas: 2004, 2018, 2021, 2022 m.
 LFF Supertaurės laimėtojas: 2004, 2016, 2020 m.
 Škotijos taurės laimėtojas: 2006 m.

Asmeniniai pasiekimai 
 Geriausias Lietuvoje žaidžiantis futbolininkas: 2020 m.

Nacionalinė rinktinė 
 Paskutines oficialias rungtynes atstovaudamas Lietuvos rinktinei sužaidė 2022 m. lapkričio mėn. prieš islandiją.

2022 m. rugsėjo 25 d. sužaidė 100-ąsias rungtynes Lietuvos rinktinėje. Aikštelėje pasirodė 77-ąją rungtynių minutę, kai pakeitė Rolandą Baravyką. 2022 m. lapkričio 16 d., po rungtynių su Islandijos komanda Baltijos taurėje, kuriose sužaidė 49 minutes ir paliko aikštę po keitimo, baigė karjerą rinktinėje.

Įvarčiai rinktinėje

Šaltiniai

Nuorodos 
 alyga.lt svetainė
 SOCCERWAY
 Futbolinis.lt
 Transfermarkt
 lietuvosfutbolas.lt
 Globalsportsarchive

Lietuvos futbolininkai
Heart of Midlothian FC žaidėjai